Diari Oficial de la Generalitat Valenciana


Sumari del DOGV 651, del 01-09-1987 (1987/809510)

ORDRE de 18 d'agost de 1987, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar
-------------------------------------------------------------------------------------------------------------------------------------------------------------------

### Dades del document

Número de DOGV
:   651

Data del DOGV
:   01-09-1987

Secció del DOGV
:   ALTRES DISPOSICIONS

Número del document
:   1987/809510


Data del document
:   18-08-1987

Organisme emissor
:   Conselleria de Sanitat i Consum

Tipus de document
:   Ordre

Ordre de 18 d'agost de 1987, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.  
La Generalitat Valenciana vol potenciar al màxim el desplegament d'una política sanitària global dirigida a atendre, des de les vessants més diverses, un concepte de salut integral, que abaste els aspectes educatiu, preventiu i assistencial.  
Dins d?aquesta actuació sanitària constitueix un aspecte de singular importància el concernent a la Planificació Familiar, que troba un dels seus àmbits de desplegament en els anomenats Centres de Planificació Familiar.  
Un aspecte de la política de foment d?aquesta mena de Centres és la concessió de subvencions, d'acord amb les disponibilitats pressupostàries, perquè aquests disposen dels equipaments adequats i dels recursos materials i humans més adients amb l'eficaç compliment de la funció sanitària.  
Per tot això, i d'acord amb el que disposen els articles 18 i 22 de la Llei 11/1986, de 30 de desembre, de Pressupostos de la Generalitat Valenciana per a 1987.  
ORDENE  
Article primer  
La Conselleria de Sanitat i Consum, dins els límits pressupostaris aprovats amb aquesta finalitat, concedirà subvencions per a tota mena de despeses, incloses les de personal, que origine el funcionament dels Centres de Planificació Familiar existents a la Comunitat Valenciana els quals reunesquen les condicions d'acreditació contingudes en l'Ordre de 31 de Març de 1987, de la Conselleria de Sanitat i Consum.  
Igualment, les subvencions podran destinar-se per contribuir a la despesa econòmica que per als susdits Centres supose l'obtenció de les esmentades condicions d'acreditació.  
Article segon  
Les subvencions seran satisfetes amb càrrec als Capítols IV i VII, de la secció 10, servei 02 i programa 521 i 524 del pressupost de la Generalitat Valenciana per a 1987.  
Article tercer  
S'aproven les Bases reguladores del règim de subvencions previstes en aquesta Ordre i que hi figuren com a Annex I.  
DISPOSICIO FINAL  
Queda autoritzada la Direcció General de Salut i Assistència Primària per al desplegament i l'execució del que disposa aquesta Ordre, que vigirà l?endemà de la publicació en el Diari Oficial de la Generalitat Valenciana.  
València, 18 d'agost de 1987.  
El Conseller de Sanitat i Consum,   
JOAQUIN COLOMER SALA  
ANNEX I  
BASES REGULADORES DEL REGIM   
DE SUBVENCIONS DESTINADES A CENTRES   
DE PLANIFICACIO FAMILIAR  
Primera  
La concessió de les subvencions contemplades en l'article primer d'aquesta Ordre es farà d'acord amb l'ordre de prioritat següent:  
1. Centres dependents de l'Administració Local.  
2. Altres Centres de caràcter públic.  
3. Centres amb estatut de Fundacions Benèfico- Privades sense finalitat lucrativa.  
Segunda  
Les subvencions només cobriran parcialment el cost de les activitats del Centre i en la quantia que permetesquen les disponibilitats pressupostàries.  
Tercera  
Els Centres de Planificació Familiar interessats hauran de formalitzar la sol·licitud de subvenció mitjançant instància dirigida al Director/a General de Salut i Assistència Primària de la Conselleria de Sanitat i Consum, segons model que s'adjunta com a Annex II.  
La instància haurà d'anar acompanyada dels documents següents:  
a) Memòria explicativa sobre l'activitat del Centre realitzada durant el present any i els objectius per desenrotllar el pròxim any.  
b) Questionari resum de la dotació i les activitats del Centre, degudament complimentat, que estarà a disposició de les persones interessades a les Direccions Territorials i als Serveis Centrals de la Conselleria de Sanitat i Consum.  
c) Certificació de l?acord del Ple de la Corporació aprovant la sol·licitud de subvenció, quan es tractara d'un Centre dependent de l?Administració Local.  
d) Pressupost detallat per conceptes d'ingressos i despeses del Centre objecte de la subvenció i declaració de no disposar d'altre tipus de finançament o, en cas de disposar-ne, especificació de les quanties sol·licitades, concedides o rebudes.  
e) Compte bancari on, si de cas, haurà d'ingressar-se l'import de la subvenció.  
f) Certificació de l'acord de l'òrgan competent pel qual s'aproven els pressupostos de l'any en curs, en el cas de Centres dependents de l?Administració Local.  
En cas de noves realitzacions d'obres, adquisició de materials o contractacions de personal, juntament amb la documentació abans esmentada, s'haurà d'acompanyar: - Si es tractava d'obres, que hauran de ser exclusivament de caràcter menor, i referides a la conservació, la reparació o el manteniment, pressupost valorat on es detallarà el contingut i l'import signat per tècnic competent.  
- En cas d'adquisició de material o equipament, pressupost signat i segellat com cal per les coses subministradores amb preu del cost per unitat i import total.  
- Per a les possibles contractacions de personal, memòria detallada dels llocs de treball a cobrir, indicant-se els contractes a formalitzar, titulació exigida i retribucions aplicables.  
Cuarta  
Les instàncies, acompanyades dels documents indicats en la Base Tercera, es presentaran en els Serveis Territorials de Sanitat i Consum, corresponents a la província on tinga la seu el Centre de Planificació Familiar, o per qualsevol dels procediments establerts en l?article 66 de la Llei de Procediment Administratiu.  
El termini de presentació de sol·licituds acabarà el 15 de setembre de 1987.  
Quinta  
Acabat el termini de presentació, la Direcció de Salut i Assistència Primària convocarà una Junta d?Avaluació presidida per un representant de cada un dels Serveis Territorials de la Conselleria de Sanitat i Consum, per tal de realitzar l'estudi i la valoració de les sol·licituds presentades.  
La Junta d?Avaluació podrà demanar totes les informacions i la documentació addicional que considere necessàries, i elevarà després d'això les propostes al Director/a General de Salut i Assistència Primària, qui resoldrà sobre aquestes.  
Sisena  
La Resolució recaiguda es comunicarà per escrit a la persona interessada amb l'expressió dels requisits que haja de complir o els documents que haurà d'aportar per tal de facilitar l'abonament de la subvenció concedida.  
Setena  
L?abonament de les subvencions es farà d'acord amb les condicions següents:  
a) Si es tractava de Centres dependents de l'Administració Local, el pagament serà immediat a la resolució d'adjudicació i la Corporació haurà de presentar només, en el termini de quinze dies subsegüents a la notificació, carta de pagament que acredite el registre en la comptabilitat de l'ingrés de l'import de la subvenció, així com el certificat d'acompliment de la finalitat d?aquesta.  
b) Si es tractava de la resta dels Centres relacionats en la Base primera d?aquesta Ordre, l'abonament de les subvencions s?efectuarà en dos lliuraments. El pagament d'un primer 50% es produirà immediatament després de la resolució d'adjudicació. El 50% restant s?abonarà després de presentar, en el termini de 20 dies, els justificants que acrediten que ha estat executada l'obra, una vegada rebut el subministrament o realitzada la contractació de personal. En el cas de subvencions per a subministrament de material inventariable, els concessionaris d?aquestes hauran d'acreditar l'acompliment de les obligacions fiscal i davant la Seguretat Social.  
c) En tots dos casos, la Conselleria de Sanitat i Consum podrà sol·licitar tots aquells documents que demostren el pagament per part dels concessionaris d?aquelles despeses que foren objecte de les subvencions.  
Vuitena  
Cas que no s'acomplesquen, pels Centres de Planificació Familiar, els requisits que es determinen en la base setena, la Conselleria de Sanitat i Consum procedirà a deixar sense efecte les subvencions concedides, i arbitrarà el procediment per a la devolució de l'import ja abonat.  
La Conselleria de Sanitat i Consum es reserva, amb caràcter general, el dret d'inspeccionar la destinació de la subvenció concedida.  
Novena  
Els Centres subvencionats hauran de formalitzar la fitxa homologada d?avaluació d?activitats que establesca la Direcció General de Salut i Assistència Primària. En cas que no es complesca serà també causa de revocació de la subvenció.  
ANNEX II  
SOL·LICITUD DE SUBVENCIÓ PER A CENTRES DE PLANIFICACIÓ FAMILIAR  
1. Centre de Planificació Familiar   
 Localitat   
 Carrer/Plaça   
2. Titularitat del Centre (Diputació, Ajuntament, etc.)   
   
3. Objecte de la subvenció que sol·licita:  
 A) Per subministrament:  
 Despesa total: Pta.  
 Definició   
   
 Subvenció sol·licitada: Pta.  
 B)Per despeses de personal:  
 Despesa total: Pta.  
 Definició   
   
 Subvenció sol·licitada: Pta.  
 C) Per obres:  
 Despesa total: Pta.  
 Definició  
   
 Subvenció sol·licitada: Pta.  
4. Total despesa per tots els conceptes: Pta.  
5. Total quantia subvenció sol·licitada: Pta.  
6. Documentació aportada (enumerar)   
   
El sotasignant, en representació de l'Entitat de que depèn el Centre, sol·licita subvenció per les  
despeses dalt indicades, de conformitat amb l'Ordre de d   
de 1987, de la Conselleria de Sanitat i Consum, i es compromet a aplicar els fons a la finalitat sol·licitada, a l'observança de les normes establertes en les Bases aprovades per aquesta disposició i de les instruccions o els requeriments procedents de la Conselleria de Sanitat i Consum, en relació amb aquelles. Així mateix certifica, sota la seua responsabilitat, que són certes les dades presentades.  
 València, 18 d'agost de 1987  
 (Segell i signatura de l'Entitat)